ฮั่งเส็งปิดบวก 25.35 จุด นลท.จับตารายงานการประชุมเฟด
ฮั่งเส็งปิดบวก 25.35 จุด นลท.จับตารายงานการประชุมเฟด
24 พ.ค. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวเพิ่มขึ้น โดยดัชนีฮั่งเส็งเพิ่มขึ้น 25.35 จุด หรือ 0.10% ปิดวันนี้ที่ 25,428.50 จุด หลังนักลงทุนเริ่มซึมซับข่าวมูดี้ส์ปรับลดอันดับความน่าเชื่อถือของจีน และขานรับข่าวรัฐบาลของประธานาธิบดีโดนัลด์ ทรัมป์ ยื่นเสนองบประมาณประจำปี 2561 วงเงิน 4.1 ล้านล้านดอลลาร์ต่อสภาคองเกรสเมื่อวานนี้ นอกจากนี้ นักลงทุนยังจับตาคณะกรรมการนโยบายการเงิน (FOMC) ของธนาคารกลางสหรัฐ (เฟด) เปิดเผยรายงานการประชุมประจำวันที่ 2-3 พ.ค. ในวันนี้ตามเวลาสหรัฐ